ประเทศไทยใน พ.ศ. 2461

เหตุการณ์ที่เกิดขึ้นใน พ.ศ. 2461 (ค.ศ. 1918) ในประเทศไทย เป็นปีที่ 137 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2460 (1 มกราคม - 31 มีนาคม) และ 2461 (1 เมษายน - 31 ธันวาคม) ในแบบปัจจุบัน

ผู้นำ 
 พระมหากษัตริย์: พระบาทสมเด็จพระรามาธิบดีที่ ๖
 อธิบดีศาลฎีกา: 
 พระเจ้าบรมวงศ์เธอ กรมหลวงสวัสดิวัดนวิศิษฎ์ (จนถึง 31 สิงหาคม)
 พระยาจักรปาณีศรีศีลวิสุทธิ์ (ตั้งแต่ 31 สิงหาคม)
 เจ้าผู้ครองประเทศราช
 นครเชียงใหม่: เจ้าแก้วนวรัฐ
 นครลำปาง: เจ้าบุญวาทย์วงษ์มานิต
 นครลำพูน: เจ้าจักรคำขจรศักดิ์

เหตุการณ์ 
  19 มิถุนายน - ไทยส่งกำลังอาสาสมัครไปรบในยุโรปในสงครามโลกครั้งที่ 1 เดินทางโดยเรือเอมไพร์ไปถึงท่าเรือมาร์แซย์ ประเทศฝรั่งเศส เมื่อ 30 กรกฎาคม เมื่อฝึกเสร็จแล้วก็ได้ไปเข้าประจำฐานทัพที่เมืองตรัวส์และได้เข้าไปปฏิบัติการในพื้นที่การรบบริเวณเมืองชาร์ลอง
 25 สิงหาคม – พระบาทสมเด็จพระปกเกล้าเจ้าอยู่หัว (ขณะดำรงพระอิสริยยศ สมเด็จพระเจ้าน้องยาเธอ เจ้าฟ้าประชาธิปกศักดิเดชน์ฯ) อภิเษกสมรสกับหม่อมเจ้าหญิงรำไพพรรณี
 9 พฤศจิกายน -  พระบาทสมเด็จพระมงกุฎเกล้าเจ้าอยู่หัว ทรงพระราชทานธงชัยเฉลิมพล  แก่กองพันทหารบก และกองทหารบกรถยนต์ เพื่อจัดส่งไปให้หน่วยทหารไทย  ที่ไปร่วมรบในสงครามโลกครั้งที่ 1
2 ธันวาคม - พระบาทสมเด็จพระมงกุฎเกล้าเจ้าอยู่หัว​ ทรงกระทำพิธีปฐมกรรมในพระบรมมหาราชวังและมีการชุมนุมทหารที่สนามหลวงฉลองชัยชนะสงครามโลกครั้งที่ 1
พิธีปฐมกรรม  เป็นพิธีที่พระมหากษัตริย์ในครั้งโบราณกระทำแก่ผู้ที่เป็นปรปักษ์ พิธีปฐมกรรมครั้งนี้ ทรงใช้น้ำสังข์สัมฤทธิ์ และน้ำพระเต้าประทุมนิมิตร์ ชำระพระบาทล้างมณฑิล  ลงยังไม้ข่มนามให้ตกถึงพสุธา

เหตุการณ์ที่ไม่กำหนดวัน 
 เริ่มสร้างพระธาตุเรณูนคร อำเภอเรณูนคร จังหวัดนครพนม

แหล่งข้อมูลอื่น 
 ปฏิทินปี 1919 - ประเทศไทย

ประเทศไทยในปี พ.ศ. 2461